**Întoarce-te române şi stinge tu lumina!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Întoarce-te române şi stinge tu lumina!

...

Plecați din țara asta, oameni buni și calzi,

Că ăștia vă iau viața, le fie lor ușor,

Vă iau eternitatea pădurilor de brazi,

Plecați din țara voastră, care acum e-a lor!

...

Plecați de-aici voi culmi cu spinarea scundă,

Că pădurea voastră nu poate să se-ascundă

De-atâtea ferăstraie, de iuțile securi,

Ce v-au lăsat pe voi, pleșuvi, fără păduri!

...

Plecați români din țara, ajunsă pe trotuar,

Care-și ridică fusta, plătită de străini,

Plecați români din țara spreranței în zadar,

Unde în loc de grâu, răsar din nou ciulini!

...

Plecați de-aici şi munți cu-a voastre culmi semețe,

Că vă golesc tâlharii de aurul din voi,

Vă taie și pădurea ca să vă lase goi

Și vor din piatra voastră să-și facă ei cotețe!

...

Plecați din țara asta voi doine și balade,

Că v-au pocit nebunii cu vorbe de dispreț,

A voastră jale blândă în suflete îi arde,

Iar pentru vremea lor, voi n-aveți niciun preț!

...

Plecați din țara asta, nu vă uitați în urmă,

Că-n urma voastră-n țară rămâne-va un gol

Și pentru ei nicicând noi n-am fost un popor,

În ochii lor de lupi, am fost mereu o turmă!

...

Plecați din țara asta, oameni buni și calzi,

Că ăștia vă iau viața, le fie lor ușor,

Vă iau eternitatea pădurilor de brazi,

Plecați din țara voastră, care acum e-a lor!

...

Ne mănâncă haita de lupi înfometați,

Plecați din țara care vă taie rădăcina

Unde vedeți cu ochii, numai să nu uitați

Când închideți poarta, să stingeți și lumina!

.......

Căci va veni și vremea-aceea-n care

Nimic nu va rămâne din biata noastră ţară

Și-ntre aceste vechi şi trainice hotare

Va fi doar o pustie searbădă şi goală!

...

Că românii sunt un neam delăsător

Şi vor pleca spre țări mai primitoare

Nici nu vor mai fi în lume un popor,

Ci nişte rătăciţi în lumea asta mare!

...

Ne-au vândut tâlharii şi țara e săracă,

Ne-au vândut pădurea, apa, rădăcina

Și-l voi ruga frumos pe ultimul ce pleacă:

Întoarce-te române şi stinge tu lumina!